pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- รัฐบาลเร่งรัดเบิกจ่ายงบประมาณช่วยเหลือภัยแล้งและน้ำท่วม
วันอังคารที่ 10 กันยายน 2562
รัฐบาลเร่งรัดเบิกจ่ายงบประมาณช่วยเหลือภัยแล้งและน้ําท่วม
วันเสาร์ที่ 7 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการเบิกจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็น กรอบวงเงิน 15,800 ล้านบาท เพื่อช่วยเหลือผู้ประสบปัญหาภัยแล้งและอุทกภัย โดยล่าสุดกระทรวงมหาดไทยร่วมกับสํานักงบประมาณได้เร่งรัดจัดทําแผนงานโครงการ มุ่งเน้นแก้ไขปัญหาความเดือดร้อนเร่งด่วนของประชาชน เช่น โครงการที่เกี่ยวกับการสร้างอาชีพ รายได้ การจ้างแรงงาน การซ่อมแซม ปรับปรุง พัฒนาแหล่งน้ํา การขุดเจาะ เป่าล้างบ่อบาดาล ระบบส่งน้ํา ระบบประปา เป็นต้น ซึ่งจะต้องก่อหนี้ผูกพันงบประมาณให้แล้วเสร็จ ภายในวันที่ 30 ก.ย.นี้ และยึดหลักดําเนินการอย่างโปร่งใส คุ้มค่า และประหยัด คํานึงถึงประโยชน์ที่จะได้รับเพื่อให้เกิดประสิทธิผลสูงสุดต่อประชาชน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-9 มาตรการสำหรับห้างสรรพสินค้า เพิ่มความมั่นใจให้ลูกค้าในสถานการณ์โควิด-19
วันอังคารที่ 19 พฤษภาคม 2563
9 มาตรการสําหรับห้างสรรพสินค้า เพิ่มความมั่นใจให้ลูกค้าในสถานการณ์โควิด-19
มาตรการดังกล่าวมีอะไรบ้างนะ
9 มาตรการสําหรับห้างสรรพสินค้า
1.ต้องสวมหน้ากากอนามัยเสมอหากไม่ใส่ห้ามเข้าห้าง
2.ตั้งจุดคัดกรองก่อนเข้าห้างทุกครั้ง
3.เว้นระยะห่างทุกจุดให้บริการ
4.ตั้งจุดบริการเจลแอลกอฮอล์
5.ทําความสะอาดสินค้าทุกชิ้น
6.จ่ายเงินด้วยระบบไร้เงินสด
7.พนักงานต้องสวมหน้ากากอนามัย
8.คัดกรองความเสี่ยงก่อนให้บริการ
9.ทําความสะอาดจุดเสี่ยงเป็นประจํา
รัฐบาลไทย-ข่าวทำเนียบรัฐบาล-รัฐมนตรีช่วยฯ มนัญญา ติดตามสถานการณ์การระบาดของโรคไหม้คอรวงข้าวในพื้นที่จังหวัดสุรินทร์
วันจันทร์ที่ 28 ตุลาคม 2562
รัฐมนตรีช่วยฯ มนัญญา ติดตามสถานการณ์การระบาดของโรคไหม้คอรวงข้าวในพื้นที่จังหวัดสุรินทร์
รัฐมนตรีช่วยฯ มนัญญา ติดตามสถานการณ์การระบาดของโรคไหม้คอรวงข้าวในพื้นที่จังหวัดสุรินทร์ พร้อมเตรียมมาตรการช่วยเหลือ และลงพื้นที่ให้กําลังใจเกษตรกรที่ได้รับผลกระทบ
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประชุมติดตามสถานการณ์การระบาดของโรคไหม้คอรวงข้าวในพื้นที่จังหวัดสุรินทร์ ณ ศาลากลางจังหวัดสุรินทร์ อ.เมืองจ.สุรินทร์ ว่า จากการรายงานสถานการณ์การระบาดศัตรูข้าวของกรมส่งเสริมการเกษตร เมื่อวันที่ 16 ตุลาคม 2562 ที่ผ่านมา พบการระบาดของโรคไหม้คอรวงข้าวใน 7 จังหวัด ได้แก่ ลําพูน แพร่ จันทบุรี มุกดาหาร มหาสารคาม สุรินทร์ และสงขลา รวม 7,442 ไร่ และพบการระบาดของเพลี้ยกระโดดสีน้ําตาลใน 6 จังหวัด ได้แก่ ลําปาง แพร่ อุตรดิตถ์ พิจิตร อ่างทอง และสุพรรณบุรี รวม 18,141 ไร่ นอกจากนี้ กรมการข้าวยังได้รับรายงานการระบาดของโรคไหม้ในพื้นที่จังหวัดสุรินทร์ จํานวน 77,777 ไร่ และการระบาดของเพลี้ยกระโดดสีน้ําตาลในพื้นที่จังหวัดลําปางด้วยเช่นกัน กระทรวงเกษตรแชะสหกรณ์ โดยกรมการข้าวจึงมีการแจ้งเตือนภัยการระบาดของศัตรูข้าวทั้ง 2 ชนิด ในพื้นที่ภาคเหนือ
ภาคตะวันออกเฉียงเหนือ ภาคกลาง ภาคตะวันออกและภาคตะวันตก
สําหรับในปีการผลิต 2562/63 จังหวัดสุรินทร์มีพื้นที่ปลูกข้าว 3.025 ล้านไร่ รายงานพบการระบาดโรคไหม้คอรวงข้าวครั้งแรก เมื่อวันที่ 18 ตุลาคม 2562 ซึ่งในช่วงเวลาเพียง 10 วัน (ช่วงวันที่ 18 - 28 ตุลาคม 2562) มีการระบาดอย่างรวดเร็วครอบคลุมพื้นที่ทั้ง 17 อําเภอ 140 ตําบล 1,331 หมู่บ้าน เกษตรกรผู้ประสบภัย 49,204 ราย รวมพื้นที่การระบาดทั้งสิ้น 283,454.75 ไร่ มีสาเหตุสําคัญเกิดจาก 1. เกษตรกรมีการใช้เมล็ดพันธุ์ในการหว่านข้าวในอัตราที่สูงเกินไป (30 - 50 กิโลกรัม/ไร่) 2. ข้าวหอมมะลิ (พันธุ์ขาวดอกมะลิ 105 และ กข 15) เป็นพันธุ์ข้าวที่อ่อนแอต่อโรคไหม้คอรวงข้าว 3. มีการใช้ปุ๋ยเคมีในอัตราที่สูง โดยเฉพาะปุ๋ยที่มีธาตุไนโตรเจนสูง ส่งผลให้พืชอ่อนแอต่อการเกิดโรค และ
4. สภาพอากาศเหมาะสมต่อการเกิดโรคไหม้ข้าว
อย่างไรก็ตาม สํานักงานเกษตรจังหวัดสุรินทร์และสํานักงานเกษตรอําเภอได้เฝ้าระวัง แบ่งเป็น ก่อนเกิดการระบาด โดยมีศูนย์จัดการศัตรูพืชชุมชนเป็นศูนย์เฝ้าระวังการระบาดศัตรูพืชในพื้นที่และรายงานข้อมูลให้หน่วยงานราชการ พร้อมประชาสัมพันธ์เตือนการระบาด และระหว่างเกิดการระบาด ได้สร้างการรับรู้การจัดการโรคไหม้คอรวงข้าวให้กับเกษตรกร 17 อําเภอ 26,124 ราย ลงพื้นที่สํารวจแปลง สนับสนุนเชื้อราไตรโครเดอร์มาเบื้องต้น เพื่อควบคุมโรค 10,341 กิโลกรัม สามารถฉีดพ่นได้ 31,023 ไร่ ทั้งนี้ จังหวัดสุรินทร์ได้ประกาศเขตพื้นที่ประสบสาธารณภัย (โรคไหม้คอรวงข้าว) เพื่อเตรียมการประกาศเขตการให้ความช่วยเหลือเกษตรกรตามระเบียบกระทรวงการคลังว่าด้วยเงินทดรองราชการ พ.ศ. 2562 ต่อไป
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“ยุติธรรม” ติดตามความคืบหน้าการพิจารณาคดียาเสพติดใหม่  ตาม พ.ร.บ. ยาเสพติดให้โทษ (ฉบับที่ ๖)
วันศุกร์ที่ 24 สิงหาคม 2561
“ยุติธรรม” ติดตามความคืบหน้าการพิจารณาคดียาเสพติดใหม่  ตาม พ.ร.บ. ยาเสพติดให้โทษ (ฉบับที่ ๖)
“ยุติธรรม” ติดตามความคืบหน้าการพิจารณาคดียาเสพติดใหม่ ตาม พ.ร.บ. ยาเสพติดให้โทษ (ฉบับที่ ๖)
ในวันพฤหัสบดีที่ ๒๓ สิงหาคม ๒๕๖๑ เวลา ๑๐.๓๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมคณะกรรมการเพื่อดําเนินการตามพระราชบัญญัติยาเสพติดให้โทษ
(ฉบับที่ ๖) พ.ศ. ๒๕๖๐ ครั้งที่ ๓/๒๕๖๑
เพื่อติดตามความคืบหน้าในการช่วยเหลือผู้ต้องขังที่เข้าเกณฑ์
ตาม พ.ร.บ. ยาเสพติดให้โทษ (ฉบับที่ ๖) พ.ศ. ๒๕๖๐
ให้มีการพิจารณาคดียาเสพติดใหม่ในกรณีที่ผู้เสพยาเสพติดไม่ได้มีเจตนาเป็นผู้ค้า
แต่ได้รับโทษในฐานะเป็นผู้ค้า ด้วยเหตุผลที่มียาเสพติดในครอบครองเกินกําหนด
โดยมีผู้แทนหน่วยงานที่เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม คตป. ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
โดยที่ผ่านมา กระทรวงยุติธรรมได้มีการสํารวจจํานวนผู้ต้องขัง
ที่มีคุณสมบัติในการยื่นคําร้องขอพิจารณาคดีใหม่ในเรือนจําและทัณฑสถาน
จํานวน ๑๔๓ แห่งทั่วประเทศ เพื่อเป็นฐานข้อมูลในการดําเนินการแล้ว
ในการนี้ ที่ประชุมได้มีมติให้มีการทบทวน แก้ไข ปรับปรุง ข้อความประชาสัมพันธ์ และการประมวลข้อมูล
เพื่อสร้างการรับรู้ใหม่ ให้มีข้อความที่ง่ายต่อการเข้าใจ และสามารถเข้าถึงกลุ่มเป้าหมายได้มากขึ้น
เพื่อให้ผู้ต้องขังเข้าถึงสิทธิที่พึงจะได้รับตาม พ.ร.บ. ดังกล่าว
ทั้งนี้ เพื่อให้ทราบถึงผลการดําเนินงานข้างต้น
จึงขอให้มีการประสานงานกับสํานักงานศาลยุติธรรม และสํานักงานอัยการสูงสุด
เพื่อขอสํารวจข้อมูลจํานวนผู้ต้องขังยื่นคําร้องขอให้มีการพิจารณาคดีใหม่
และจํานวนคดีที่มีการพิจารณาเปลี่ยนแปลงคําพิพากษา
รัฐบาลไทย-ข่าวทำเนียบรัฐบาล-พาณิชย์เร่งเครื่องพัฒนาร้านธงฟ้าประชารัฐ
วันพฤหัสบดีที่ 10 พฤษภาคม 2561
พาณิชย์เร่งเครื่องพัฒนาร้านธงฟ้าประชารัฐ
“พาณิชย์”ยืนยันร้านค้าธงฟ้าประชารัฐ เป็นร้านค้าที่จําหน่ายสินค้าราคาถูกและลดค่าครองชีพให้กับผู้มีรายได้น้อยและประชาชนทั่วไป ย้ําการติดตั้งเครื่องรูดบัตร EDC ทําอย่างรวดเร็ว
และเน้นการครอบคลุม พร้อมแนะร้านค้าต้องปรับตัวให้ทันการเปลี่ยนแปลง เพื่อให้แข่งขันได้ เผยยังมีแผนฝึกอบรมเจ้าของร้าน หวังสร้างการเติบโตในระยะยาวด้วย
นายวิชัย โภชนกิจ รองปลัดกระทรวงพาณิชย์ เปิดเผยถึงกรณีที่มีกระแสข่าวจากจังหวัดพะเยาว่าร้านประชารัฐท้องถิ่นหั่นราคา และต้องรอการติดตั้งเครื่องเป็นเวลานานว่า เป็นนโยบายของรัฐบาลที่ต้องการช่วยเหลือให้ประชาชนมีค่าครองชีพลดลง โดยใช้กลไกของร้านค้าธงฟ้าประชารัฐในการให้บริการแก่ผู้ถือบัตรสวัสดิการแห่งรัฐที่รัฐบาลออกให้ และประชาชนทั่วไป ได้ซื้อสินค้าที่มีราคาต่ํากว่าท้องตลาด โดยได้กําหนดจัดให้มีมุมสินค้าธงฟ้าในร้านค้าธงฟ้าเป็นการเฉพาะ เน้นการจําหน่ายสินค้าที่ดี มีคุณภาพ ได้มาตรฐาน และยังใช้เป็นศูนย์รวบรวมสินค้าของชุมชนกระจายไปยังแหล่งบริโภคนอกพื้นที่ ซึ่งการที่ร้านค้าธงฟ้าประชารัฐขายสินค้าต่ํากว่าท้องตลาด จึงเป็นการทําหน้าที่ของร้านธงฟ้าที่เข้าร่วมโครงการ และเป็นประโยชน์กับผู้บริโภคทั่วไป
สําหรับประเด็นการติดตั้งเครื่องรับชําระเงินทางอิเล็กทรอนิกส์ (EDC) ล่าช้านั้น ยืนยันว่าไม่ได้มีการติดตั้งเครื่องรูดบัตรล่าช้า มีการดําเนินการติดตั้งอย่างเต็มที่ หลังจากที่รัฐบาลได้กําหนดเป้าหมายที่จะให้มีร้านค้าธงฟ้าประชารัฐที่ติดตั้งเครื่องให้ครบถ้วนเบื้องต้น 20,000 ร้านค้า และได้ติดตั้งเสร็จแล้วในช่วงต้นปี 2561 โดยเน้นการกระจายพื้นที่ติดตั้งให้ครอบคลุมทุกตําบลจํานวน 7,529 ตําบล และในบางพื้นที่พบว่ามีผู้ถือบัตรหนาแน่น จึงได้เพิ่มการให้บริการได้มากกว่า 1 ร้าน
นอกจากนี้ หลังจากติดตั้งเครื่องรูดบัตรครบถ้วน 20,000 ร้านแล้ว ยังมีร้านค้าประสงค์ที่จะขอเข้าร่วมโครงการอีกเป็นจํานวนมาก จึงได้เสนอรัฐบาลขอเพิ่มเครื่องรูดบัตร และได้รับอนุมัติให้ติดเพิ่มเติมได้อีก 20,000 เครื่อง เมื่อเดือนมีนาคม 2561 ที่ผ่านมา โดยเครื่องที่ได้รับอนุมัติเพิ่ม 10,000 เครื่องในส่วนของกระทรวงพาณิชย์ จะติดตั้งให้เสร็จสิ้นภายในวันที่ 12 พฤษภาคม 2561 นี้ และคาดว่าในส่วนที่เหลือจะติดตั้งได้ทั้งหมดภายในเดือนมิถุนายน 2561
นายวิชัยกล่าวว่า การจําหน่ายสินค้าของร้านค้าธงฟ้าประชารัฐจากการเข้าร่วมโครงการ ได้ทําให้ร้านค้ามีลูกค้าเข้ามาใช้บริการมากขึ้น และเป็นผลดีต่อร้านค้าเองที่สามารถแข่งขันกับร้านค้าปลีกสมัยใหม่ (Modern Trade) ได้ ส่วนการซื้อสินค้าเข้ามาเก็บสต๊อกไว้ เพื่อรองรับความต้องการของผู้ซื้อ ก็ถือเป็นเรื่องปกติที่ร้านค้าซึ่งมียอดขายเพิ่มจะต้องดําเนินการ และกรณีการรับเงินค่าขายสินค้า ก็ยังได้รับการชําระเงินในระยะเวลาอันสั้น โดยธนาคารกรุงไทยจะชําระเงินให้ร้านค้าภายใน 2 วันหลังจากการจําหน่าย ซึ่งไม่ได้ช้าอะไร และถือเป็นเรื่องปกติของการทําธุรกิจสมัยใหม่ ที่ร้านค้าต้องปรับตัวให้ทันกับสถานการณ์ที่เปลี่ยนแปลงไปดังกล่าว
อย่างไรก็ตาม เพื่อเป็นการสร้างความเป็นมืออาชีพให้กับร้านค้าที่เข้าร่วมโครงการ ให้สามารถอยู่รอดได้ในสภาพการแข่งขันที่รุนแรงขึ้น กระทรวงพาณิชย์ได้กําหนดที่จะให้การอบรมเกี่ยวกับการบริหารร้านค้า การซื้อขาย การบริหารสต๊อก การจัดรูปแบบร้านค้า ตลอดจนการวางแผนด้านบัญชีและภาษีอากร ให้กับเจ้าของร้านค้าเป็นระยะเวลา 5 วัน ทําให้เชื่อมั่นว่าร้านค้าที่เข้าร่วมโครงการและผ่านการอบรมหลักสูตรดังกล่าว จะมีความเข้มแข็งและแข่งขันได้ในระยะยาว
รัฐบาลไทย-ข่าวทำเนียบรัฐบาล-รมช.สมชาย ร่วมแสดงความยินดีในงาน Fruita Grand Opening ของบริษัท ฟรุตต้า เนเชอรัล จำกัด
วันศุกร์ที่ 24 สิงหาคม 2561
รมช.สมชาย ร่วมแสดงความยินดีในงาน Fruita Grand Opening ของบริษัท ฟรุตต้า เนเชอรัล จํากัด
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานพร้อมร่วมกล่าวแสดงความยินดีในงาน Fruita Grand Opening ของบริษัท ฟรุตต้า เนเชอรัล จํากัด
เมื่อวันที่ 23 สิงหาคม 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานพร้อมร่วมกล่าวแสดงความยินดีในงาน Fruita Grand Opening ของบริษัท ฟรุตต้า เนเชอรัล จํากัด ซึ่งเป็นบริษัทที่รับซื้อผลิตผลทางการเกษตรจากเกษตรกรไทยมาเพื่อแปรรูปเป็นผลิตภัณฑ์เครื่องดื่มผลไม้ เพื่อจัดจําหน่ายในประเทศไทยและส่งออกไปยังต่างประเทศ ณ ห้างสรรพสินค้า Central Embassy ถนนเพลินจิต กรุงเทพฯ
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ เรื่อง 'ศาสตร์พระราชา นำพาประเทศสู่ความร่มเย็นเป็นสุข'
วันศุกร์ที่ 22 มิถุนายน 2561
ม.ล.ปนัดดาฯ บรรยายพิเศษ เรื่อง 'ศาสตร์พระราชา นําพาประเทศสู่ความร่มเย็นเป็นสุข'
ม.ล.ปนัดดาฯ บรรยายพิเศษ เรื่อง 'ศาสตร์พระราชา นําพาประเทศสู่ความร่มเย็นเป็นสุข'
เมื่อวันพฤหัสบดีที่ ๒๑ มิถุนายน ๒๕๖๑ เวลา ๑๓.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
บรรยายพิเศษ เรื่อง 'ศาสตร์พระราชา นําพาประเทศสู่ความร่มเย็นเป็นสุข'
ให้แก่ผู้เข้ารับการอบรม 'หลักสูตรเสาหลักเพื่อแผ่นดิน เกียรติยศ รุ่นที่ สกพ.๔'
ณ อาคารศูนย์ประชุมสถาบันวิจัยจุฬาภรณ์ ถนนวิภาวดีรังสิต เขตหลักสี่
ดังความตอนหนึ่งของการบรรยายพิเศษของ ม.ล.ปนัดดาฯ ว่า : "หากจะขอกล่าวถึงการน้อมนํา
ศาสตร์พระราชามาสู่การปฏิบัติให้เกิดประโยชน์สูงสุดทางการปฏิบัติราชการ สามารถกล่าวโดยสรุป
ได้เป็น ๓ เรื่องสําคัญ ที่จะสัมพันธ์ไปถึงการปกครองที่นําพาความร่มเย็นเป็นสุขมาสู่ประเทศชาติ
ประการแรก คือ การสอนให้เราทุกคนมีความรู้รักสามัคคี ปราศจากจริยธรรมประการนี้
คงไม่สามารถพัฒนาอะไรได้ท่ามกลางความแบ่งแยกหรือแตกแยก คนในชาติต้องรักกัน สามัคคีกัน
ที่จะเกิดความร่วมมือร่วมใจในการทําทุกสิ่งทุกอย่างเพื่อแผ่นดิน คําว่า 'สุจริตธรรม' จะเป็นตัวชี้วัด
บ่งบอกถึงความสําเร็จหรือไม่ในการทํางานหรือการพัฒนาที่เกิดขึ้น เราทุกคนยอมรับว่า
ความซื่อสัตย์สุจริตโดยแท้ คือ การนําพาสังคมนั้นสู่การเป็นที่ยอมรับกับอีกเป็นสังคมอารยะ
ที่ประชาคมระหว่างประเทศให้ความเคารพยําเกรง สิ่งอื่นๆ ในเชิงบวกทั้งทางเศรษฐกิจและสังคม
ย่อมเกิดขึ้นตามมา เมื่อทุกผู้ทุกฝ่ายต่างมีความซื่อสัตย์สุจริตและมีความจริงใจให้กัน
ประการที่สอง คือ ความเข้าใจในธรรมชาติของมนุษย์ว่าโดยข้อเท็จจริง ชีวิตอันดีงามของบุคคล
หาใช่เรื่องของการสวมหน้ากากเข้าหากัน หรือโอบกอดพูดดีต่อกันแต่ถือมีดไว้ข้างหลัง เป้าหมายชีวิตคน
คือความสุขความเจริญที่ทุกคนปรารถนาที่จะให้เกิดขึ้น และไม่ใช่ทุกคนที่จะมีความมักใหญ่ใฝ่สูง
บนความทุกข์ยากของคนอื่น แต่ปรารถนาความพอเพียง ความไม่สุดโต่ง ความไม่โลภโมโทสัน
ได้แก่ การรู้จักความพอดี ไม่มากไม่น้อย มีจรรยามารยาท การไม่ทําให้ผู้อื่นเดือดร้อน
การไม่กล่าวคําเท็จ เพราะสุดท้ายเราทั้งหลายอยู่บนผืนแผ่นดินเดียวกัน ใครจะไปจากแผ่นดินเกิด
ของเราได้สักกี่คน เราคนไทยเกิดที่นี่และตายที่นี่ ความจริงใจ
ไม่เป็นศัตรูต่อกัน ย่อมทําให้สังคมเกิดการพัฒนาที่ยั่งยืนและมีความสุข
ประการที่สาม คือ สังคมที่มีความเจริญตามอุดมคติของชนชาติอารยะและสมควรนําพระราชปณิธาน
ว่าด้วยความเข้าใจ เข้าถึงและพัฒนา ประการนี้มีความสําคัญในการดํารงชีวิต ความเข้าใจนํามาซึ่งการเรียนรู้ มีความวิริยะอุตสาหะ ความเข้าถึงนํามาซึ่งความรัก ความมีเมตตากรุณา ความจริงใจต่อกัน และการพัฒนา
จะเกิดขึ้นได้ในสังคมของคนในชาติ กล่าวคือ ต้องมีความสมัครสมานสามัคคี ไม่ทะเลาะหรือขัดแย้ง
ถึงขั้นเป็นศัตรูต่อกัน ความสามัคคีจะก่อให้เกิดทัศนคติที่ดีที่มีต่อกัน ไม่ทําให้ตนเองรู้สึกว่าขาดที่พึ่งพา
หรืออยู่อย่างโดดเดี่ยว หัวเดียวกระเทียมลีบ หรือถูกห้อมล้อมด้วยบุคคลที่เป็นศัตรู บุคคลผู้ทุจริตคดโกง
หรือสังคมที่ปราศจากธรรมาภิบาล ในฐานะคนชาติเดียวกัน พลเมืองของประเทศเดียวกัน
ความรู้สึกเช่นนี้ต้องไม่มีเกิดขึ้น"
รัฐบาลไทย-ข่าวทำเนียบรัฐบาล-บอร์ดค่าจ้าง ยังไม่สรุปตัวเลข ขอประเมินปัจจัยเศรษฐกิจอย่างรอบคอบ นัดเคาะใหม่ 6 ธ.ค.นี้
วันพุธที่ 20 พฤศจิกายน 2562
บอร์ดค่าจ้าง ยังไม่สรุปตัวเลข ขอประเมินปัจจัยเศรษฐกิจอย่างรอบคอบ นัดเคาะใหม่ 6 ธ.ค.นี้
“สุทธิ สุโกศล” ปลัดกระทรวงแรงงาน ในฐานะประธานบอร์ดค่าจ้างชุดที่ 20 เผย มติที่ประชุม
ยังไม่สรุปผลตัวเลขปรับขึ้นค่าจ้างขั้นต่ํา ขอประเมินสถานการณ์ปัจจัยทางเศรษฐกิจอย่างรอบคอบ
เหมาะสม ไม่เกิดผลกระทบต่อการค้า ราคาสินค้า การส่งออก
“สุทธิ สุโกศล” ปลัดกระทรวงแรงงาน ในฐานะประธานบอร์ดค่าจ้างชุดที่ 20 เผย มติที่ประชุมยังไม่สรุปผลตัวเลขปรับขึ้นค่าจ้างขั้นต่ํา ขอประเมินสถานการณ์ปัจจัยทางเศรษฐกิจอย่างรอบคอบ เหมาะสม ไม่เกิดผลกระทบต่อการค้า ราคาสินค้า การส่งออก เพิ่มขีดความสามารถในการแข่งขัน ลดความเหลื่อมล้ํา ดูแลนายจ้าง ลูกจ้างได้ นัดประชุมรอบหน้า 6 ธันวาคมนี้
เมื่อวันที่ 20 พฤศจิกายน 2562 นายสุทธิ สุโกศล ปลัดกระทรวงแรงงาน ในฐานะประธานคณะกรรมการค่าจ้าง (บอร์ดค่าจ้าง) เปิดเผยภายหลังการประชุมคณะกรรมการค่าจ้างชุดที่ 20 ครั้งที่ 5/2562 ที่ห้องประชุมประสงค์ รณะนันทน์ ชั้น 5 อาคารกระทรวงแรงงาน ว่า ที่ประชุมคณะกรรมการค่าจ้างในวันนี้ ซึ่งผู้แทน 3 ฝ่าย ประกอบด้วย ฝ่ายนายจ้าง ฝ่ายลูกจ้าง ฝ่ายรัฐบาล และผู้ทรงคุณวุฒิ ได้พิจารณาภายใต้กรอบการปรับขึ้นอัตราค่าจ้างขั้นต่ําทั่วประเทศ โดยได้นําเสนอดัชนีขีดความสามารถในการจ่ายค่าจ้างของนายจ้าง ค่าครองชีพและค่าใช้จ่ายของลูกจ้างอย่างละเอียดรอบคอบ รวมทั้งติดตามสถานการณ์ความเคลื่อนไหวทางเศรษฐกิจอย่างใกล้ชิด ซึ่งบรรยากาศในที่ประชุมมีความสมานฉันท์เป็นอย่างดีทั้ง 3 ฝ่าย
นายสุทธิฯ กล่าวว่า ในระหว่างนี้ขอดูทิศทางของเศรษฐกิจเพื่อให้การขึ้นค่าจ้างขั้นต่ํามีอัตราที่เหมาะสม ไม่เกิดผลกระทบต่อประเทศทั้ง การค้าภายในประเทศ ราคาสินค้า การค้าระหว่างประเทศ การส่งออก เพื่อเพิ่มขีดความสามารถในการแข่งขัน สามารถดูแลนายจ้าง ลูกจ้างได้ แก้ไขปัญหาความเหลื่อมล้ํา เป็นประโยชน์ต่อเศรษฐกิจโดยรวม และจะต้องไม่เป็นผลกระทบต่อประเทศชาติ ทั้งนี้ คณะกรรมการค่าจ้างชุดที่ 20 จะมีการประชุมครั้งต่อไปในวันที่ 6 ธันวาคมนี้
--------------------------
กองเผยแพร่และประชาสัมพันธ์/
20 พฤศจิกายน 2562
รัฐบาลไทย-ข่าวทำเนียบรัฐบาล-มาตรการกระตุ้นเศรษฐกิจผ่านภาคอสังหาริมทรัพย์
วันพฤหัสบดีที่ 31 ตุลาคม 2562
มาตรการกระตุ้นเศรษฐกิจผ่านภาคอสังหาริมทรัพย์
วันพฤหัสบดีที่ 31 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการกระตุ้นเศรษฐกิจผ่านภาคอสังหาริมทรัพย์ โดยสนับสนุนให้ประชาชนมีที่อยู่อาศัยเป็นของตนเอง โดยเฉพาะกลุ่มผู้มีรายได้น้อยและปานกลาง วัยทํางาน และผู้สูงอายุ ผ่านการให้สินเชื่อเพื่อที่อยู่อาศัยของธนาคารอาคารสงเคราะห์ สําหรับซื้อที่ดินพร้อมอาคารหรือห้องชุดราคาไม่เกิน 3,000,000 บาท อัตราดอกเบี้ยเฉลี่ย 3 ปีแรกเพียง 2.50% ซึ่งเป็นอัตราที่ต่ําที่สุดในตลาด รวมทั้งยังได้รับสิทธิ์ลดค่าธรรมเนียมจดทะเบียนการโอน เหลือ 0.01% และลดค่าธรรมเนียมการจดทะเบียนจํานอง เหลือ 0.01% ผู้สนใจติดต่อยื่นคําขอกู้และทํานิติกรรมได้ที่ธนาคารอาคารสงเคราะห์ทุกสาขา ตั้งแต่บัดนี้ - 24 ธ.ค. 63 สอบถามรายละเอียดเพิ่มเติมโทร. 0 2645 9000
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อนุทิน รับมอบกรมธรรม์ประกันภัยคุ้มครองเจ้าหน้าที่ปฏิบัติงานโรคโควิด -19
วันศุกร์ที่ 6 มีนาคม 2563
อนุทิน รับมอบกรมธรรม์ประกันภัยคุ้มครองเจ้าหน้าที่ปฏิบัติงานโรคโควิด -19
รองนายกรัฐมนตรีและรัฐมนตรีว่าการกระทรวงสาธารณสุข รับมอบกรมธรรม์ประกันภัยคุ้มครองเจ้าหน้าที่ผู้ปฏิบัติงานโรคติดเชื้อไวรัสโคโรนา 2019 จํานวน 70,000 ฉบับ วงเงินความคุ้มครอง 3,500 ล้านบาท
รองนายกรัฐมนตรีและรัฐมนตรีว่าการกระทรวงสาธารณสุข รับมอบกรมธรรม์ประกันภัยคุ้มครองเจ้าหน้าที่ผู้ปฏิบัติงานโรคติดเชื้อไวรัสโคโรนา 2019 จํานวน 70,000 ฉบับ วงเงินความคุ้มครอง 3,500 ล้านบาท
วันนี้ (6 มีนาคม 2563) ที่ทําเนียบรัฐบาล กทม. นายอนุทิน ชาญวีกูล รองนายกรัฐมนตรีและรัฐมนตรีว่าการกระทรวงสาธารณสุข รับมอบกรมธรรม์ประกันภัยคุ้มครองโรคติดเชื้อไวรัสโคโรนา 2019 (COVID-19) จากดร.สุทธิพล ทวีชัยการ เลขาธิการคณะกรมการกํากับและส่งเสริมการประกอบธุรกิจประกันภัย (คปภ.) คณะผู้บริหาร คปภ. นางนุสรา (อัสสกุล) บัญญัติปิยพจน์ นายกสมาคมประกันชีวิตไทย และผู้บริหารบริษัทประกันวินาศภัย จํานวน 20 บริษัท เพื่อคุ้มครองบุคลากรทางการแพทย์ จํานวน 70,000 ฉบับ วงเงินความคุ้มครอง 3,500 ล้านบาท
นายอนุทินกล่าวว่า ขอขอบคุณที่เป็นกําลังใจให้เจ้าหน้าที่ผู้ปฏิบัติงาน ทําให้เห็นว่าเมืองไทยเมื่อเกิดวิกฤตการณ์ต่างๆ คนไทยไม่ทอดทิ้งกันไม่ว่าจะอยู่ภาคส่วนไหน นี่คือสิ่งสําคัญที่เป็นขวัญและกําลังใจ การทํางานของกระทรวงสาธารณสุขด้วยความร่วมมือกับทุกหน่วยงานเป็นแบบบูรณาการ ทํางานร่วมกันทั้งแพทย์ พยาบาล ตํารวจ ทหาร ฝ่ายปกครองในอําเภอ ทุกคนอาจต้องสัมผัสกับผู้ป่วย เราให้ความสําคัญกับความปลอดภัยของบุคลากรอย่างสูงสุด เพราะทุกคนที่ไปทํางานจะต้องได้รับการอบรมในการป้องกันตัวเองจากการติดเชื้อ และหวังว่าเจ้าหน้าที่จะไม่ติดเชื้อ สิ่งที่สําคัญที่สุดคือพลังของท่านที่คอยให้ความช่วยเหลือรัฐบาลในช่วงนี้
“กรมธรรม์ที่มอบให้ในวันนี้ มีความหมายมากสําหรับผู้ปฏิบัติงานดูแลพี่น้องประชาชนที่เข้าข่ายเฝ้าระวัง จะช่วยเสริมกําลังใจ เสริมความเชื่อมั่นแก่ผู้ทํางาน ไม่ใช่เรื่องของจํานวนเงิน แต่เป็นเรื่องของความเชื่อมั่น และหวังว่าบุคลากรทุกคนปลอดภัย จะทําความเข้าใจกับเจ้าหน้าที่ให้ดูแลตนเองให้มากที่สุด” นายอนุทินกล่าว
*********************************** 6 มีนาคม 2563
************************************
รัฐบาลไทย-ข่าวทำเนียบรัฐบาล- ธ.ก.ส. ขยายเวลาการส่งชำระเงินฝากสงเคราะห์ชีวิต [กระทรวงการคลัง]
วันศุกร์ที่ 17 เมษายน 2563
ธ.ก.ส. ขยายเวลาการส่งชําระเงินฝากสงเคราะห์ชีวิต [กระทรวงการคลัง]
ธ.ก.ส. ผ่อนผันการส่งชําระเงินฝากสงเคราะห์ชีวิต เพื่อบรรเทาความเดือดร้อนจากผลกระทบ การแพร่ระบาดของเชื้อไวรัส COVID-19 ให้กับลูกค้าผู้ถือกรมธรรม์ที่ครบกําหนดส่งชําระตั้งแต่วันที่ 1 มีนาคม 2563 ถึง 30 มิถุนายน 2563 ออกไปเป็น 90 วันหรือ 3 เดือน
ธ.ก.ส. ผ่อนผันการส่งชําระเงินฝากสงเคราะห์ชีวิต เพื่อบรรเทาความเดือดร้อนจากผลกระทบ การแพร่ระบาดของเชื้อไวรัส COVID-19 ให้กับลูกค้าผู้ถือกรมธรรม์ที่ครบกําหนดส่งชําระตั้งแต่วันที่ 1 มีนาคม 2563 ถึง 30 มิถุนายน 2563 ออกไปเป็น 90 วันหรือ 3 เดือน ตามแต่ละประเภทของผลิตภัณฑ์แบบอัตโนมัติ โดยยังคงได้รับความคุ้มครองอย่างต่อเนื่อง
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า เพื่อเป็นการบรรเทาความเดือดร้อนและผลกระทบจากสถานการณ์แพร่ระบาดของเชื้อไวรัสโคโรนา 2019 (COVID-19) ธ.ก.ส. ได้ออกมาตรการช่วยเหลือลูกค้าผู้ฝากเงินสงเคราะห์ชีวิต โดยขยายระยะเวลา ผ่อนผันการส่งชําระเงินให้กับลูกค้าผู้ถือกรมธรรม์ที่ครบกําหนดส่งชําระตั้งแต่วันที่ 1 มีนาคม 2563 ถึง 30 มิถุนายน 2563 แบบอัตโนมัติ ของผลิตภัณฑ์ ธกส มอบรัก ธกส ทวีรัก 99 ออกไปเป็น 90 วันจากเดิม 31 วันและ ธกส ทวีรัก ฌปก ธกส เพิ่มรัก ออกไปเป็น 3 เดือนจากเดิม 2 เดือน ทั้งนี้ ลูกค้ายังคงได้รับความคุ้มครองอย่างต่อเนื่อง ธนาคารจะส่งข้อความ SMS เพื่อทราบมาตรการและวันสิ้นสุดระยะผ่อนผัน ตามระยะเวลาที่ขยายสามารถติดต่อชําระผ่าน A-Mobile หรือที่ ธ.ก.ส.ทุกสาขา
ผลิตภัณฑ์เงินฝากสงเคราะห์ชีวิต คือ ผลิตภัณฑ์ลักษณะคล้ายการประกันชีวิตที่ช่วยสร้างภูมิคุ้มกันทางการเงินให้กับเกษตรกรและครอบครัวเกษตรกร โดยให้การคุ้มครองชีวิตและหรือเป็นการออมทรัพย์ ให้มีหลักประกันและวินัยการออมอย่างมีแบบแผนแก่เกษตรกรและครอบครัวเกษตรกร อันเป็นการยกระดับคุณภาพชีวิตอย่างมั่นคงและยั่งยืน ซึ่งเงื่อนไขความคุ้มครองและสิทธิประโยชน์ต่าง ๆ ขึ้นอยู่กับผลิตภัณฑ์ เงินฝากสงเคราะห์ชีวิตแต่ละผลิตภัณฑ์ อนึ่ง ธ.ก.ส. มีความห่วงใยในสุขภาพและความปลอดภัยของลูกค้าและขอเป็นกําลังใจให้ทุกท่านก้าวผ่านวิกฤต COVID-19 ไปด้วยกัน หากท่านสนใจผลิตภัณฑ์เงินฝากสงเคราะห์ชีวิตสามารถศึกษารายละเอียดได้ที่ www.baac.or.th หรือสอบถามข้อมูลการขยายเวลาชําระเงินดังกล่าวเพิ่มเติมได้ที่ Call Center 02-555-0555
รัฐบาลไทย-ข่าวทำเนียบรัฐบาล-กสร.ออกประกาศมาตรการป้องกันโควิด-19 พร้อมขอความร่วมมือนายจ้างลูกจ้างร่วมป้องกัน
วันพฤหัสบดีที่ 5 มีนาคม 2563
กสร.ออกประกาศมาตรการป้องกันโควิด-19 พร้อมขอความร่วมมือนายจ้างลูกจ้างร่วมป้องกัน
กสร.ออกประกาศเฝ้าระวังและป้องกันการระบาดของไวรัสโควิด-19พร้อมขอความร่วมมือนายจ้างลูกจ้างร่วมป้องกันหากลูกจ้างมีต้องไปตรวจรักษาหรือรับการชันสูตรทางการแพทย์ให้นายจ้างอนุญาตให้ลูกจ้างใช้สิทธิลาป่วยหรือใช้สิทธิหยุดพักผ่อนประจําปีตามกฎหมายหรือตามที่ตกลงกัน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า เพื่อเป็นการเฝ้าระวัง ป้องกันการแพร่ระบาดของโรคโควิด 19 กสร. ได้ออกประกาศกรมสวัสดิการและคุ้มครองแรงงาน เรื่อง แนวทางสําหรับเจ้าหน้าที่ในการเฝ้าระวังและการป้องกันการระบาดของโรคติดเชื้อไวรัสโคโรนา 2019 (COVID-19) และกําหนดให้ข้าราชการ เจ้าหน้าที่ รวมทั้งบุคลากรปฏิบัติตามแนวทางของประกาศดังกล่าว เช่น ให้เจ้าหน้าที่ระมัดระวังและป้องกันตนเอง ให้เจ้าหน้าที่งดหรือเลื่อนการเดินทางไปยังประเทศหรือเขตการปกครองหรือพื้นที่ที่มีความเสี่ยงต่อการติดเชื้อตามประกาศของกระทรวงสาธารณสุข จัดให้มีการตรวจคัดกรองเจ้าหน้าที่ ประชาชนหรือผู้ที่มาติดต่อราชการทุกคน เป็นต้น ทั้งนี้ ในส่วนของสถานประกอบกิจการ กสร. ได้ออกแนวทางในการขอความร่วมมือนายจ้าง ลูกจ้างเกี่ยวกับมาตรการเฝ้าระวัง การป้องกันการแพร่ระบาดของโรคดังกล่าวด้วย โดยขอให้สถานประกอบกิจการ
ให้ความรู้แก่ลูกจ้าง ทําความสะอาดสถานที่ทํางานอย่างสม่ําเสมอ จัดหาสบู่ เจลล้างมือแอลกอฮอล์ให้กับลูกจ้างและผู้ที่เกี่ยวข้อง จัดให้มีการตรวจคัดกรองลูกจ้างก่อนเข้าทํางาน เป็นต้น สําหรับสถานประกอบกิจการที่มีสถานการณ์สุ่มเสี่ยง เช่น พบลูกจ้างป่วยเป็นจํานวนมาก ให้พิจารณาหยุดการผลิต/บริการ ทั้งหมดหรือบางส่วนเป็นการชั่วคราวเพื่อให้ลูกจ้างหยุดพักรักษาตัวและลดการแพร่กระจายของเชื้อโรค
นายอภิญญา กล่าวเพิ่มเติมว่า กรณีที่ลูกจ้างมีความเสี่ยงที่จะติดโรค หรือเป็น หรือมีเหตุอันควรสงสัยว่าเป็นโรคโควิด-19 จําเป็นต้องไปรับการตรวจรักษา หรือรับการชันสูตรทางการแพทย์ ให้นายจ้างอนุญาตให้ลูกจ้าง ใช้สิทธิลาป่วย หรือใช้สิทธิหยุดพักผ่อนประจําปีตามกฎหมายหรือตามที่ตกลงกัน เพื่อประโยชน์ในการป้องกันและควบคุมโรคที่อาจเกิดขึ้นกับกิจการของนายจ้าง นายจ้างอาจตกลงกับลูกจ้างให้หยุดงานโดยไม่รับค่าจ้าง (Leave without Pay) หรือให้ลูกจ้างหยุดงานโดยไม่จ่ายค่าจ้างตามหลักสัญญาต่างตอบแทน (No Work No Pay) หรือให้หยุดงานโดยจ่ายค่าจ้างตามจํานวนที่ตกลงกับลูกจ้าง ตลอดระยะเวลาที่หยุดงานก็ได้
“กรณีที่นายจ้าง ลูกจ้าง มีข้อสงสัยเกี่ยวสิทธิหน้าที่ และการปฏิบัติตามแนวทางนี้ให้ติดต่อสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สายด่วน 1506 กด 3” นายอภิญญากล่าว